title: «Aqlli ta’lim» - Navoiy kon-metallurgiya kombinati davlat korxonasi navoiy davlat konchilik instituti
text: |
  Navoiy kon-metallurgiya kombinati davlat korxonasi navoiy davlat konchilik instituti
  |
  bet | 159/256 | Sana | 14.05.2024 | Hajmi | 6,22 Mb. | | #232687 |
  Bog'liq SOHA IQTISOD«Aqlli ta’lim»
  “Aqlli ta’lim” har qanday insonga o‘z bilimlarini sinab ko‘rish imkoniyatini beradi. Unda sun’iy intellekt bazasidagi ta’lim tizimi onlayn va oflayn uslublaridagi integratsiya tizimlari shaxsni intellektual salohiyatini aniqlaydi, adaptiv va mobil o‘qitish texnologiyalaridan foydalangan holda masofaviy ta’lim olish va elektron o‘qitish imkoniyatini beradi. Bunda ta’limning barcha bosqichlarini qamrab olgan elektron jurnallardan foydalaniladi.
  “Aqlli tibbiyot”
  “Aqlli tibbiyot” tizimida tibbiy internet va mobil ilovalar asosida inson salomatligini masofadan monitoring qilish, virtual tibbiy ko‘rikdan o‘tkazish, hatto elektron retseptlar yozish joriy etiladi.
  Simsiz aloqadan foydalangan holda tibbiy yordamni uyda olish imkoni ham tug‘iladi. Tibbiy ma’lumotlar asosida kasallikni oldini olish, sog‘ayish jarayonlarini tahlil qilish uchun sun’iy intellekt texnologiyalari joriy etilishi ham ko‘zda tutilgan.
  “Aqlli energetika tizimi”
  “Aqlli energetika va energiya tejovchi texnologiyalar”dan (“aqlli chiroqlar”, “aqlli yoritgichlar”) foydalanishga o‘tish iste’mol qilinayotgan elektr energiyani tejash, uni uzatish jarayonidagi uzilishlarda yo‘qotishlarni qisqartirish, uskunalar uchun kapital sarf-xarajatlar va avariya holatlari sonini kamaytirish, shuningdek, elektr tarmoqlarining mustahkamligi va sifatini oshirishga imkoniyat yaratadi. Bunda harakatni va yorug‘likni sezuvchi, kunduzi quyosh energiyasida elektr quvvati olib, kechasi sarflaydigan “aqlli chiroqlar”, “aqlli yoritgichlar”dan foydalaniladi.
  “Aqlli suv ta’minoti va oqava suv”
  “Aqlli suv ta’minoti va oqava suv” texnologik echimlarini joriy etish orqali suv ta’minoti va oqava suv resuslarinidan samarali foydalanish yo‘lga qo‘yiladi. Iste’molchilar va ko‘rsatilgan xizmatlar hajmini hisobga olish tizimi yaratilib, markaziy dispetcherlik ishlarini avtomatlashtiriladi. Onlayn monitoring olib boriladi, avariya holatlari sodir bo‘lganida suv bilan ta’minlovchi nasoslarni avtomatik tarzda o‘chirish tizimi yaratiladi. Bu o‘z navbatida suv resurslarining tejalishiga, ta’’mirlash ishlarining tez va sifatli amalgsha oshirilishiga xizmat qiladi.
  “Aqlli uy-joy kommunal xo‘jaligi”
  “Aqlli uy-joy-kommunal xo‘jaligi” dasturiy ta’minot asosida kommunal xizmatlari hajmi va ularning xisobi yuritiladi. Kommunal xizmatlarning barcha turlari doimiy ravishda monitoring qilinadi. Natijada kommunal resurslar va xizmatlarga bo‘lgan ehtiyoj qondiriladi, iste’molchilarning manfaatlari va texnologiyalar rivojlanishi hisobga olingan holda xizmat ko‘rsatish orqali resurslar (gaz, elektr energiya va suv) taqsimoti muvofiqlashtiriladi.
  “Aqlli qurilish”
  “Aqlli qurilish” qurilish jarayonlarini monitoring qilish va operativ boshqarish tizimi bo‘lib, ob’ektlarni qurish jarayonini soddalashtiradi, qurish muddatlarini qisqartiradi. Bu esa zamonaviy va samarali uy-joylar qurish standartlari yaratilishiga olib keladi. Innovatsion qurilish materiallaridan foydalangan holda qurilish uchun loyiha hujjatlari tizimi shakllantiriladi.
  “Aqlli uy”
  “Aqlli uy”da texnologiyasi uy egasining ehtiyojlaridan kelib chiqqan holda joriy etish turli “aqlli” elementlarni joriy qilish orqali insonlarning turmush sifatini oshirish bilan bir qatorda resurslarni tejashga xizmat qiladi.
  YOng‘inga qarshi va qo‘riqlash signalizatsiyasi, avariya holatlarni nazorat qilish (suv oqib ketishi, gaz chiqishi, elektr tizimidagi avariyalar), ichki va ko‘cha yoritkichlarini boshqarish tizimlaridan foydalaniladi. Internet orqali uyning barcha tizimlarini boshqarish va uzoqdan monitoring qilish imkoni tug‘iladi.
  “Aqlli hokimiyat”
  "Aqlli hokimiyat” joriy etilishi orqali ijro etuvchi hokimiyat vakillari va shahar aholisi o‘rtasidagi o‘zaro munosabatlar, axborot ochiqligi ta’minlanadi. Ariza va shikoyatlar berish uchun uzatuvchi qurilmalardan va fuqarolarni ogohlantirishning zamonaviy usullaridan foydalaniladi.
  “Aqlli mahalla”
  “Aqlli mahalla” texnologiyasi “Aqlli shahar”ning bir qismi bo‘lib, u fuqarolarning hayot sifatini yaxshilash, ularga qulaylik yaratish, xavfsizlikni ta’minlash, shuningdek, shahar va aholi xarajatlarini optimallashtirish maqsadida joriy etiladi. Xususan, taksi chaqirish va uning to‘lovi uchun internet-xizmat ishlarini yo‘lga qo‘yish, mehnat bozori haqida ma’lumot olishda qulaylik yaratiladi. SHuningdek, chiqindilarni ruxsatsiz tashlashning oqibatlarini bartaraf etishda jamoatchilikning ishtirokini ta’minlaydi.
  “Aqlli shahar” texnologiyalarini joriy etish natijasida shahar va hududlar infrastrukturasini, uy-joy kommunal xizmatlari, transport logistikasi, favqulodda xizmatlarni yagona kompleksiga birlashtirilib, ular o‘zaro integratsiya va muvofiqlashtirilib boshqarishning zamonaviy intellektual tizimi joriy etiladi.
  |
  | |